ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠiAULIŲ MIESTO SAVIVALDYBĖS TARYBOS 2022 M. BALANDŽIO 7 D. SPRENDIMO nR. t-103 „DĖL bendruomenės iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo PATVIRTINIMO“ PAKEITIMO

2024 m. gruodžio 19 d. Nr. T-554

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, atsižvelgdama į Bendruomenės iniciatyvų, skirtų gyvenamajai aplinkai gerinti darbo grupės 2024 m. gruodžio 4 d. protokolą Nr. VT-112, Šiaulių miesto savivaldybės taryba nusprendžia:

Pakeisti Šiaulių miesto bendruomenės iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašą, patvirtintą Šiaulių miesto savivaldybės tarybos 2022 m. balandžio 7 d. sprendimo Nr. T-103 „Dėl Bendruomenės iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo patvirtinimo“ 1 punktu:

1. Pakeisti 55 punktą ir jį išdėstyti taip:

„55. Projektai įgyvendinami visos apimties. Jeigu projektui įgyvendinti nepakanka lėšų, projekto koordinatorius turi teisę kreiptis į Šiaulių miesto savivaldybės Strateginio planavimo darbo grupę dėl papildomų lėšų skyrimo, kurios negali viršyti daugiau kaip 15 procentų projekto vertės.“

2. Papildyti 4.8 papunkčiu :

„4.8. Projekto įgyvendinimo teritorija – Lietuvos Respublikos vyriausiosios rinkimų komisijos patvirtintos rinkimų apylinkės.“

3. Papildyti 16.5 papunkčiu:

„16.5. negali būti teikiami Pasiūlymai, kurių įgyvendinimo vieta yra teritorijoje, kurioje per pastaruosius vienus metus nugalėtoju buvo pripažintas mažos apimties projektas ir (arba) per pastaruosius dvejus metus nugalėtoju buvo pripažintas didelės apimties projektas.“

Savivaldybės meras	Artūras Visockas